एशियाई खेलों में भारतीय कुश्ती टीम के नाम भेजने के समय बढ़ाने की मांग ठुकरा सकता है OCA
Brij Bhushan Sharan Singh Wrestlers Case Update. Follow Wrestling Federation of India (WFI) chief and BJP MP Brij Bhushan Sharan Sing Sexual Harassment Latest News, Videos and Photos On Dainik Bhaskar एशियाई ओलंपिक परिषद(OCA) एशियाई खेलों के लिए भारतीय कुश्ती टीम के नाम भेजने के लिए 15 जुलाई की समय सीमा और बढ़ाने के भारतीय ओलंपिक संघ(IOA) के अनुरोध को ठुकरा सकता है।
एशियाई ओलिंपिक परिषद (OCA) एशियाई खेलों के लिए भारतीय कुश्ती टीम के नाम भेजने के लिए 15 जुलाई की समय सीमा और बढ़ाने के भारतीय ओलिंपिक संघ (IOA) के अनुरोध को ठुकरा सकता है। ये रेसलिंग फेडरेशन ऑफ इंडिया (WFI) के पूर्व अध्यक्ष बृजभूषण शरण सिंह के खिलाफ प्रदर्शन करने वाले पहलवानों के लिए बड़ा झटका हो सकता है। ऐसा हुआ तो उनको बिना तैयारी के ट्रायल देने होंगे, क्योंकि लंबे समय तक चले प्रदर्शन के कारण उन्हें अभ्यास का समय नहीं मिला।
एशियाई खेल चीन के हांगझोऊ में 23 सितंबर से 8 अक्टूबर तक होने हैं और IOA को खिलाड़ियों के नाम 15 जुलाई तक देने हैं। विनेश फोगाट, बजरंग पूनिया और साक्षी मलिक समेत तमाम प्रदर्शनकारी पहलवान ट्रायल की तैयारी करना चाहते थे, जिसकी वजह से उन्होंने खेल मंत्रालय से ट्रायल अगस्त में कराने की गुजारिश की थी।
OCA के लिए IOA के अनुरोध को मानना कठिन
IOA ने शुक्रवार को पहलवानों की ओर से OCA से बात की। मीडिया रिपोर्ट्स के मुताबिक, OCA के लिए IOA के अनुरोध को मानना कठिन होगा। चूंकि राष्ट्रीय ओलंपिक समिति ने अनुरोध किया है तो OCA इस मामले पर विचार करेगा। हालांकि, OCA किसी देश की स्थानीय राजनीति में नहीं पड़ना चाहता।
मीडिया रिपोर्ट्स के अनुसार OCA को 40 इवेंट में 45 देशों को एशियाई खेलों में देखना है। ऐसे में IOA का कुश्ती के लिए समय सीमा बढ़ाने का अनुरोध मानना उसके लिए मुश्किल होगा। 4-5 दिन पर तो गौर किया जा सकता है, लेकिन 40-45 दिन के लिए समय सीमा बढ़ाना मुश्किल है।
महासंघ के चुनाव की तैयारी में जुटी एडहॉक समिति
भारतीय कुश्ती संघ के चुनाव की तैयारी में जुटी भारतीय ओलिंपिक संघ की एडहॉक समिति ने सोमवार को 5 विवादित प्रदेश इकाइयों को 21 जून को सुनवाई के लिए बुलाया है। साथ ही मतदाता सूची तैयार करने के लिए नामांकन जमा करने की तारीख भी 2 दिन के लिए बढ़ा दी है। इन प्रदेशों में महाराष्ट्र, तेलंगाना, हिमाचल प्रदेश, हरियाणा और राजस्थान शामिल है। प्रदेश इकाइयों को मतदाता सूची तैयार करने के लिए नाम भेजने की तारीख 19 जून दी गई थी, जो बढ़ाकर 21 जून कर दी है।
हिमाचल प्रदेश इकाई के चुनाव जनवरी में होने थे
WFI अधिकारियों ने हरियाणा इकाई को भंग कर दिया था, क्योंकि पदाधिकारी अपने कार्यकाल से अधिक समय तक जमे थे और प्रदेश इकाई पूरी तरह निष्क्रिय थी। हिमाचल प्रदेश इकाई के चुनाव इस साल जनवरी में होने थे, लेकिन कुश्ती में जारी घमासान के कारण नहीं हो सके। अधिकांश प्रदेश इकाइयों ने मतदाता सूची तैयार करने के लिए अपने सदस्यों के नाम भेज दिया है। दिल्ली एमेच्योर कुश्ती संघ के प्रतिनिधि अध्यक्ष ओलंपियन जयप्रकाश और महासचिव रमेश पहलवान होंगे।
प्रदर्शनकारियों पहलवानों ने शुरू की तैयारी
भारतीय कुश्ती संघ (WFI) के पूर्व अध्यक्ष बृजभूषण से जारी विवाद के बीच प्रदर्शनकारी पहलवानों ने एशियाई खेलों की तैयारी शुरू कर दी है। विनेश फोगाट, बजरंग पूनिया और उनकी पत्नी संगीता फोगाट मैट पर लौट आए हैं। उन्होंने सोनीपत स्थित SAI सेंटर में प्रैक्टिस शुरू कर दी है। विनेश फोगाट ने 9 जून को अभ्यास के लिए सेंटर का दौरा किया था।
विनेश की चचेरी बहन गीता फोगाट भी ट्रायल की प्रैक्टिस के लिए यहां पहुंची हैं। गीता ने नवंबर 2021 में गोंडा में राष्ट्रीय चैम्पियनशिप के बाद मैटरनिटी लीव ली थी। अब वह कुश्ती में वापसी कर रही हैं। उनके साथ पहलवान पति पवन सरोहा भी हैं।
रेसलर्स विवाद से जुड़ी ये खबरें भी पढ़ें...
बबीता बोलीं-बृजभूषण के खिलाफ धरने की परमिशन मैंने नहीं दिलाई:साक्षी मलिक का दावा झूठा, वे कांग्रेस के हाथ की कठपुतली बन चुकीं
भारतीय कुश्ती संघ (WFI) के पूर्व अध्यक्ष बृजभूषण शरण सिंह के खिलाफ धरने में मदद करने का विवाद थम नहीं रहा है। धरने की परमिशन दिलाने के साक्षी मलिक के दावे को बबीता फोगाट ने रविवार को गलत करार दिया (पूरी खबर पढ़ें)
पहलवान साक्षी मलिक का नया दावा:2 BJP नेताओं ने धरना देने के लिए मोटिवेट किया, परमिशन भी दिलाई; मेडल बहाते तो हिंसा होती
भारतीय कुश्ती संघ (WFI) के पूर्व अध्यक्ष बृजभूषण और रेसलर्स विवाद में अब पहलवान साक्षी मलिक ने एक नया दावा किया है। साक्षी मलिक ने कहा कि हमें बृजभूषण के खिलाफ धरना देने के लिए BJP नेता बबीता फोगाट और तीर्थ राणा ने मोटिवेट किया था। यही नहीं, जंतर-मंतर पर धरने की परमिशन भी बबीता फोगाट और तीर्थ राणा ने ही दिलाई थी। साक्षी ने परमिशन लेटर भी दिखाया (पूरी खबर पढ़ें)